C 225/8
RO
Jurnalul Oficial al Uniunii Europene
27.6.2023
29.
Pentru a-și îndeplini în mod corespunzător sarcinile de monitorizare care îi sunt conferite prin Regulamentul OLAF, comitetul trebuie să aibă acces la informații relevante, complete, suficiente și oferite la timp.
Potrivit dispozițiilor noului articol 15 alineatul (1) din Regulamentul (UE, Euratom) nr.
883/2013 (9), comitetului i se acordă acces la toate informațiile și documentele OLAF pe care le consideră necesare pentru îndeplinirea sarcinilor sale de monitorizare și de supraveghere. 30.
Acordurile de lucru în vigoare convenite între OLAF și comitet (10) oferă acestuia din urmă un acces direct parțial la informații legate de cazuri disponibile și înregistrate în sistemul OLAF de gestionare a cazurilor (OCM).
Astfel, în conformitate cu articolul 13 alineatul (2) din acordurile de lucru, comitetul trebuie să aibă acces deplin la investigațiile deschise care au o durată mai mare de 12 luni. 31.
În această privință, comitetul a primit de la OLAF, ca în fiecare an, informații cu privire la investigațiile cu durată mai mare de 12 luni.
Pentru a înțelege mai bine de ce anumite investigații durează mult timp, comitetul și-a concentrat atenția asupra investigațiilor OLAF cu o durată mai mare de 36 de luni.
3.2.1.
Rapoarte ale investigațiilor cu o durată mai mare de 12 luni primite de comitet în 2022 32.
În cazul în care o investigație nu poate fi încheiată în termen de 12 luni de la începerea acesteia, directorul general al OLAF (11) are obligația, în temeiul articolului 7 alineatul (8) din Regulamentul OLAF, să prezinte comitetului rapoarte formale la sfârșitul perioadei de 12 luni și, ulterior, la fiecare șase luni.
În aceste rapoarte, OLAF prezintă motivele pentru care investigația rămâne deschisă și, după caz (12), măsurile de remediere care trebuie luate în vederea accelerării investigației, precum și termenul preconizat pentru încheierea acesteia. 33.
În 2022, comitetul a primit 751 de rapoarte din partea OLAF privind 467 de investigații individuale în curs, cu o durată mai mare de 12 luni.
54,17 % din cazurile raportate au depășit 24 de luni (figura 1).
Defalcarea pe sectoare a investigațiilor efectuate de OLAF este prezentată în figura 2.
Figura 1
(9) (10) (11)
(12)
Astfel cum a fost modificat prin Regulamentul (UE, Euratom) 2020/2223.
Noile acorduri de lucru încheiate între OLAF și Comitetul de supraveghere a OLAF sunt disponibile la adresa: https://supervisorycommittee-olaf.europa.eu/system/files/2021-10/OLAF%20SC%20WA%20signed.pdf.pdf Articolul 7 alineatul (8) din Regulamentul (UE, Euratom) nr.
883/2013 prevede: „În cazul în care o investigație nu poate fi încheiată în termen de 12 luni de la începerea acesteia, directorul general, la încheierea perioadei de 12 luni și ulterior la fiecare șase luni, înaintează rapoarte Comitetului de supraveghere, indicând motivele și măsurile de remediere prevăzute în vederea accelerării investigației.”
Formularea „după caz” a fost adăugată la textul articolului 7 alineatul (8) din Regulamentul OLAF prin Regulamentul (UE, Euratom) 2020/2223 de modificare.